རྗེ་འདི་པས་ས་དགེ་བཀའ་རྙིང་དང་ཇོ་ནང་སོགས་གྲུབ་མཐའ་རིས་མེད་ཀྱི་སློབ་མ་མང་པོ་བསྐྱངས་ཤིང་།གོང་ས་བཅུ་གསུམ་པའི་བླ་སྨན་མཁྱེན་རབ་ནོར་བུ་དང་།རྒྱའི་ལོ་ཙཱ་པ་ཆེན་པོ་ཧྥ་ཙོང་ཧྥ་ཧྲི་གཉིས་ནི་འདི་པའི་སློབ་མ་ཆེན་པོར་གྲགས་སོ།།རྗེ་འདི་པར་གོང་སྨོས་རིག་བྱེད་མའི་ཆོས་སྐོར་དང་།སྒྲུབ་བརྒྱུད་ཤིང་རྟ་བརྒྱད་ཀྱི་རྣམ་གཞགདོན་བདུན་ཅུའི་རྣམ་གཞགཇོ་ནང་ཏཱ་ར་ནཱ་ཐའི་གུ་རུའི་རྣམ་ཐར་གྱི་རྒྱབ་ཆོས།སུམ་ཅུ་པའི་དགོངས་འགྲེལ་རབ་གསལ་ཟླ་སྣང་།ཨ་སྐྱོང་བསྟན་འཛིན་གྲགས་པ་ལ་གནང་བའི་ལུགས་ཀྱི་བསྟན་བཅོས་དཔག་བསམ་ལྗོན་པ་སོགས་བརྩམས་ཆོས་མང་དུ་བཞུགས་པ་ལས་པོད་གཉིས་མགོ་ལོག་ཁུལ་གནའ་རྩོམ་བྱ་བའི་གཞུང་ལས་ཁང་གིས་མགོ་ལོག་དཔེ་རྙིང་དཔེ་ཚོགས་ཀྱི་གྲས་སུ་བཙུད་དེ།སི་ཁྲིན་མི་རིགས་དཔེ་སྐྲུན་ཁང་གིས་སྤྱི་ལོལོར་དཔེ་སྐྲུན་བྱས་ཡོད།འདི་པའི་རྣམ་ཐར་ཅུང་ཟད་ཞིབ་མོ་གོང་སྨོས་མགོ་ལོག་དཔེ་རྙིང་དཔེ་ཚོགས་དེབ་བཅུ་དྲུག་པ་ཨ་མདོ་དགེ་བཤེས་འཇམ་དཔལ་རོལ་བའི་བློ་གྲོས་ཀྱི་གསུང་འབུམ་པོད་དང་པོར་བཀོད་པའི་ཨ་ཁུ་བདེ་ལེགས་རབ་རྒྱས་ཀྱིས་མཛད་པའི་རྩོམ་པ་པོ་མཚམས་སྦྱོར་མདོར་བསྡུས་ཞེས་པ་དང་།ཡང་དེ་རུ་བཀོད་པའི་ཆེ་བའི་མཆོག་སྤྲུལ་བློ་བཟང་མདོ་སྔགས་རྒྱ་མཚོས་མཛད་པའི་རྗེ་བཙུན་བླ་མ་མཆོག་གི་རྣམ་ཐར་གསོལ་འདེབས་ཚིགས་བཅད་མ་ཞེས་པར་གསལ།རྗེ་འདིའི་སྐུ་ཕྲེང་གཉིས་པ་དང་གསུམ་པ་སྐུ་ན་ཕྲ་མོ་ནས་དགོངས་པ་རྫོགས།སྐུ་ཕྲེང་བཞི་པ་མཆོག་སྤྲུལ་ཚེ་རིང་བསམ་འགྲུབ་ནི་རྫ་བསམ་འགྲུབ་དགོན་གྱི་ཉེ་འདབས་སུ་ལྡོང་རིགས་སྨྱོ་ཤུལ་གྱི་རྒྱུད་དུ་འཁྲུངས་པ།ལབ་ལུང་མཁན་ཆེན་གྱིས་རྡོ་རྗེའི་ལུང་གིས་བསྔགས་ནས་གདན་སར་བཀོད་ཅིང་།ད་ལྟ་མགོ་ལོག་དར་ལག་རྫོང་དམངས་ཆེན་གྱི་ཀྲུའུ་རིན་གཞོན་པའི་འགན་བཞེས་ཏེ་བཞུགས་སོ།